Шахмат ойынын тақта үстіндегі соғыс

Шахмат  – ғылыми ақыл-ой және халық шығармашылығы негізінде пайда болған ең танымды да, қызықты  спорт ойыны. Шахмат ойынын тақта үстіндегі соғыс деуге болады. Ойын тұңғыш рет 5 ғасырда Үндістанда  шыққан. Ежелден қалған аңыздар бойынша, шахматты ең алғаш болып біздің эрамызға дейін 1000 жыл бұрын Үндістандық математик ойлап тауыпты. Шахмат ойынының тұңғыш аты «чатуранга».  Шығыста ел билеуші патшаны шах деп атайды. Ал «мат»–«өлді» деген сөз екен. Сонда «шахмат» сөзін: «Қарсыластың патшасына (короліне) өлім келсін!» – деп аударуға болады. Шахмат тақтасы ақ және қараға боялған бірдей 64 шақпаққа бөлінеді. Ойынның мәні де осында, мұнда «ақ жағы» мен «қара жағының» екі армиясы 64 шаршылы тақта үстінде шайқасады. Ойынды заңды түрде 2 ойыншы ойнайды.

Мектептегі шахмат үйірмесінің мақсаты.

Шахмат үйірмесінде оқушылар шахмат ойыны туралы алғашқы мәліметтер алу мен бірге, дебют туралы білімдерін кеңейтеді.

Шахмат ойыны оқушының ойлау, байқампаздық, зейінділік қабілеттерін дамытады.

2012 жылы қыркүйектің 5-күні Елбасы Нұрсұлтан Назарбаев «Қазақстан білім қоғамына барар жолда» тақырыбында өткен онлайн режиміндегі дәрісінде мектептерде шахмат ойынын пән ретінде еңгізуді қолдайтынын, «Біз шахматты осы уақытқа дейін ойын ретінде қабылдап келдік. Шындығында шахмат адамның ақыл-ой дамуына ықпал етеді. Сонымен қатар балалардың логикалық ойлау,алдын-ала болжау,математикаға бейімделу қабілетін арттыру,нерв жүйесін қалыптастыру, компьютерге тәуелділігін арылтуға мүмкіндік туғызады» -деген болатын.

Шахмат ойыны оқушыны тез ойлану,дәл де, анық есептеуге үйретеді. Жеңіске жетуге талпындырып,адамның ерік-жігерін арттырады. Үйірмеге оқушыларды дайындықты бастауыш сыныптардан қабылдаған дұрыс. Тәжірбие олардың тез меңгеретіндігін көрсетіп отыр.

Үйірме жұмысы бағдарламасын жүзеге асыру үшін сабақ барысында қолданылатын тәсілдер: әңгімелесу, мұғалімнің тарихында орны бар тұлғалар туралы баяндамалары, бірмезгілдегі сеанстық ойындар,шахмат этюдтері мен үлгілі партияларын талдау және оқушылар арасында турнирлер ұйымдастыру.

Сабақ барысында мұғалім оқушылармен жекелей, кіші топта, жалпы үйірмелік әдістерін де қолдана алады. Бір ғана сабақ барысында оқытушы оқыту және үйретудің іс-әрекетін, бағдарын өзгерту арқылы оқушылардың ынтасын басқа жаққа аудармауына,зерікпеуі мен щарщап қалмауына септігін тигізеді.

Үйірменің оқушыларға шахмат үйрету барысында күтетін басты нәтижелері:

*\* Оқушылардың шахмат ойнын меңгіруі*

*\* Оқушы бойындағы байқампаздық,ынтасы, елестете білу, ойлану, есте сақтау қасиеттерінің бейімделуі мен дамуы*

*\* Оқушы мінезім тәрбиелеу*